Women's sunday. Women's Sunday (Ayollar yakshanbasi) 1908-yil 21-iyunda Londonda boʻlib oʻtgan saylov huquqi marshi va mitingi hisoblanadi. Ushbu miting Emmeline Pethick-Lawrencening „Ayollarning Ijtimoiy va Siyosiy Uyushmasi“ (WSPU) tomonidan Liberal hukumatni ayollarning erkin ovoz berishi uchun qoʻllab-quvvatlashga koʻndirish maqsadida uyushtirilgan. Hozirgacha mamlakatda ushbu miting oʻtkazilib kelinmoqda. Tadbirda mamlakatning turli burchaklaridan 500 000 ga yaqin ayol va erkaklar qatnashishgan. 30 000 nafar ayollar yettita kortejda Hyde Parkda 700 ta bannerlar bilan miting oʻtkazishgan. Jumladan, ular „Jasorat emas, balki adolat“ yozuvi yozilgan bannerlarni koʻtarib olishgan. Jarayonlar. Tadbir WSPU gʻaznachisi Emmeline Pethick-Lawrence tomonidan uyushtirilgan va WSPU metingining asosiy ranglari (binafsha, oq va yashil) birinchi marta omma oldida namoyish etgan. Mitingda ayollardan oq koʻylak kiyishi soʻralgan va tadbir oldidan doʻkon hodimlari ishtirokchilar uchun kiyim-kechak namoyishini oʻtkazishgan. „The Daily Telegraph“ gazetasida taʼkidlanganidek: „Derazalardan oq koʻylaklar koʻzga tashlanadi. Mitingda binafsha va yashil rangdagi liboslar aksessuarlari koʻp“. Tadbirdan ikki kun oldin 10 000 dan ortiq sharflar har biri ikki shilling va oʻn bir pensga sotilgan. Erkaklar rang-barang galstuk taqishgan. Boshqa ishtirokchilar orasida SSylvia Pankhurst, Maud Pember Reeves, Mary Gawthorpe, Ethel Snowden, Keir Hardie, Louie Cullen Hanna Sheehy-Skeffington, George Bernard Shaw, H. G. Wells, Thomas Hardy va Israel Zangwill bor edi. Aytishlaricha, 300 000 tomoshabin 700 nafar ishtirokchilarning qoʻlda yasalgan bannerlarini tomosha qilishgan. „The Daily Telegraph“ gazetasida shunday deb taʼkidlanadi: „Hech qachon Londonda siyosiy paradga guvoh boʻlish uchun bunchalik katta olomon toʻplanmagan edi“. „Standart“ gazetasida taʼkidlanishicha: „Birinchidan to oxirigacha bu ajoyib uchrashuv boʻlib, dadil oʻylab topilgan, sahna koʻrinishi ajoyib tarzda boshqarilgan va muvaffaqiyatli oʻtkazilgan miting boʻldi. Hyde Park hech qachon bunchalik koʻp odamlarni koʻrmagan boʻlsa kerak“. Yana qarang. Saylov huquqining koʻtarilishi, 1912-yildan 1914-yilgacha AQShda Ayollar uchun saylov huquqi jarayoni, 1913-yil Vashingtonda saylov huquqi marshi